
 2.2.2012
 BG
 Официален вестник на Европейския съюз
 L 30/11
 РЕГЛАМЕНТ ЗА ИЗПЪЛНЕНИЕ (ЕС) No 88/2012 НА КОМИСИЯТА
 от 1 февруари 2012 година
 за изменение на Регламент (ЕО) No 1210/2003 относно определени специфични ограничения върху икономическите и финансовите отношения с Ирак
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1210/2003 на Съвета от 7 юли 2003 г. относно определени специфични ограничения върху икономическите и финансовите отношения с Ирак (1), и по-специално член 11, буква б) от него,
 като има предвид, че:
 (1)
 Приложение IV към Регламент (ЕО) No 1210/2003 включва физическите и юридически лица, държавни органи, корпорации, агенции и образувания, свързани с режима на бившия президент Саддам Хюсеин, обхванати от замразяването на финансови средства и икономически ресурси съгласно този регламент.
 (2)
 На 2 юни 2011 г. Комитетът по санкциите към Съвета за сигурност на Организацията на обединените нации реши да извади две физически лица от списъка на лицата, групите и образуванията, спрямо които следва да се прилага замразяването на средства и икономически ресурси, във връзка с параграф 23, буква б) от резолюция 1483 (2003) на Съвета за сигурност на Организацията на обединените нации. Освен това на 6 декември 2011 г. Комитетът по санкциите реши да извади едно физическо лице от списъка.
 (3)
 В приложение V към Регламент (ЕО) No 1210/2003 се изброяват компетентните органи, които са натоварени със специфични функции, свързани с изпълнението на посочения регламент. Този списък следва да бъде актуализиран въз основа на информацията, получена от Гърция и Унгария.
 (4)
 Поради това приложения IV и V към Регламент (ЕО) No 1210/2003 следва да бъдат съответно изменени.
 ПРИЕ НАСТОЯЩИЯ РЕГЛАМЕНТ:
 Член 1
 С настоящото се изменя приложение IV към Регламент (ЕО) No 1210/2003 в съответствие с посоченото в приложение I към настоящия регламент.
 Член 2
 С настоящото се изменя приложение V към Регламент (ЕО) No 1210/2003 в съответствие с посоченото в приложение II към настоящия регламент.
 Член 3
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 1 февруари 2012 година.
 За Комисията, от името на председателя,
 Началникът на Службата за инструментите на външната политика
 (1) ОВ L 169, 8.7.2003, стр. 6. Регламент, последно изменен с Регламент (ЕО) No 131/2011 (ОВ L 41, 15.2.2011 г., стр. 1).
 ПРИЛОЖЕНИЕ I
 Следните физически лица, образувания или органи се заличават от приложение IV към Регламент (ЕО) No 1210/2003:
 (1)
 Nabil Victor Karam. Дата на раждане: 1954 г. Адреси: a) C/o Trading and Transport Services, Al-Razi Medical Complex, Jabal Al-Hussein, Amman, Йордания, б) C/o Alfa Company Limited for International Trading and Marketing, P.O. Box 910606, Amman 11191, Йордания. Гражданство: ливанско.
 (2)
 Hikmat Jarjes Bahnam (известен също като Hikmat Gargees). Адрес: Багдад, Ирак. Паспорт No 035667 (иракски).
 (3)
 Tarik Nasser S. Al Obaidi (известен също като a) Tarik al'Ubaydi, б) Tariq al'Ubaydi). Дата на раждане: 1945 г. Място на раждане: Багдад, Ирак. Адрес: Багдад, Ирак. Паспорт No 212331 (иракски).
 ПРИЛОЖЕНИЕ